Korraldus EELNÕU

 27.11.2016

|  |  |
| --- | --- |
| **Välisõhu saasteloa nr L.ÕV/327196 andmine** |   |
|  |  |

1. **ASJAOLUD**

Viking Window AS (registrikood 10179359; Mäo küla, Paide vald, Järva maakond, 72751) esitas 13.11.2015 Keskkonnaametile välisõhu saasteloa taotluse ja lubatud heitkoguste (edaspidi LHK) projekti, mis registreeriti dokumendihaldussüsteemis numbriga HJR 9-4/15/25491. Viking Window AS taotleb luba tehase käitamisel tekkivate saasteainete õhku heitmiseks. Välisõhu saasteluba on vajalik vastavalt keskkonnaministri 11.06.2014 määruse nr 20 “Saasteainete heitkogused ja kasutatavate seadmete võimsused, millest alates on nõutav välisõhu saasteluba ja erisaasteluba1” § 2 lg 2 p 1 ja p 2, lg 3, lg 4, lg 6 ja § 3 lg 1. Välisõhu saasteloa annab välisõhu kaitse seaduse (edaspidi VÕKS) § 70 alusel Keskkonnaamet.

Viking Window AS-il on olemas 18.06.2008 antud tähtajatu kehtivusega välisõhu saasteluba nr L.ÕV.JÄ-184038. Käitis taotleb uut luba uue kütteliigi kasutuselevõtu tõttu.

Keskkonnaameti Harju-Järva-Rapla regioon kontrollis esitatud materjalide sisu vastavust välisõhu kaitse seaduse ja keskkonnaministri 12.11.2013 määrusele nr 66 „Välisõhu saasteloa ja erisaasteloa taotluse ja loa vormid ning loataotluse sisule esitatavad nõuded1". Pärast täienduste tegemist 14.12.2015 vastas LHK projekt määruse nõuetele. Keskkonnaameti välisõhu spetsialist külastas käitist 27.01.2016 (külastus viibis EKUKi vastuse ootamise, käitise aastavahetuse puhkuste ja töövoo taaskäivitumise tempo tõttu). Külastuse käigus räägiti muu hulgas ka käitise töötsükli ebakorrapärasuse põhjustest ja välisõhku suunatavatest lenduvate orgaaniliste ühendite heitkogustest. Keskkonnaamet algatas taotlusmaterjali alusel välisõhu saasteloa andmise menetluse, millest teatas Viking Window AS-le 15.12.2015 kirjaga.

Lähtudes haldusmenetluse seaduse § 40 sätetest saatis Keskkonnaameti Harju-Järva-Rapla regioon 15.12.2015 kirjaga Viking Window AS-i taotluse Paide Vallavalitsusele seisukoha avaldamiseks. Paide Vallavalitsus saatis nõusoleku välisõhu saasteloa andmiseks Keskkonnaametisse 22.12.2015 laekunud Paide Vallavalitsuse 21.12.2015 korraldusega nr 406.

Keskkonnaameti Harju-Järva-Rapla regioon tegi 15.12.2015 ametlikus väljaandes Ametlikud Teadaanded avalikkusele teatavaks Viking Window AS-le välisõhu saasteloa andmise menetluse algatamise. Avalikustamisest tulenevaid vastuväiteid välisõhu saasteloa taotluse osas ei laekunud.

Lähtudes haldusmenetluse seaduse § 40 sätetest saatis Keskkonnaamet *xx.xx.2015* Viking Window AS-le ja Paide Vallavalitsusele tutvumiseks välisõhu saasteloa eelnõu ja saasteloa andmise korralduse eelnõu arvamuse ning seisukohtade kirjalikuks esitamiseks. Viking Window AS *saatis Keskkonnaametile xx.xx.2015 kirja, milles….* *Paide Vallavalitsus saatis…*

Keskkonnaameti Harju-Järva-Rapla regioon tegi *xx.xx.2016* ametlikus väljaandes Ametlikud Teadaanded avalikkusele teatavaks Viking Window AS-i välisõhu saasteloa eelnõu ja saasteloa andmise korralduse eelnõu. Avalikustamisest tulenevaid vastuväiteid välisõhu saasteloa eelnõu osas *ei laekunud/laekus xx.xx.2015.*

1. **KAALUTLUSED**

Käesolev Keskkonnaameti korraldus ja sellega antav välisõhu saasteluba nr L.ÕV/327196 põhineb haldusmenetluse seaduse, välisõhu kaitse seaduse ja selle alamaktide ning teiste keskkonnavaldkonda reguleerivate õigusaktide nõuetel.

Viking Window AS käitis asub aadressil Aknatehase, Mäo küla, Paide vald, Järva maakond 72751. Ettevõtte põhitegevusalaks on puidust uste, akende, aknaluukide ja nende raamide tootmine (k.a väravad). Muuks tegevusalaks on auru ja konditsioneeritud õhuga varustamine. Tootmistegevuses kasutatakse kuni 29,216 tonni lenduvaid orgaanilisi aineid sisaldavaid kemikaale. Tehases on 20 „Dantherm 90“ soojapuhurit nimisoojusvõimsusega a´0,09 MW, kütteseadmed „Dan Stokker“ 0,73 MW ja „Viessmann Vitoplex 100“ 1,2 MW. Summaarne nimisoojusvõimsus on 3,73 MW. Kütteks kasutatakse aastas kuni 400 tonni kerget kütteõli, 400 tonni põlevkiviõli ja 500 tonni vedelgaasi. Tootmisruumidest ärastatakse saepuru kahe kinnise süsteemiga, saepurutolmu välisõhku ei eraldu. Viimistlusliinidele on paigaldatud kaks 97% puhastusefektiivsusega paberfiltrit.

Keskkonnamõju hindamise ja keskkonnajuhtimissüsteemi seaduse § 6 lg 1 ja lg 2 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 2 lg 1 kohaselt tuleb keskkonnamõju hindamise vajalikkuse eelhinnang anda energeetika valdkonnas tegevuste korral, kui nimisoojusvõimsus on 50-299 megavatti. Viking Window AS-i katelde nimisoojusvõimsused on väiksemad, seega ei ole keskkonnamõju eelhindamine vajalik.

Keskkonnamõju hindamise ja keskkonnajuhtimissüsteemi seaduse § 6 lg 1 ja lg 2 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 15 lg 1 kohaselt tuleb keskkonnamõju hindamise vajalikkuse eelhinnang anda ainete, esemete või toodete pinnatöötlusel orgaaniliste lahustite kasutamisel, näiteks viimistlemisel, trükkimisel, katmisel, rasvaärastusel, veekindluse tagamisel, kruntimisel, värvimisel, puhastamisel või impregneerimisel, kui orgaaniliste ainete kulu on üle 50 tonni aastas või üle 150 kilogrammi tunnis. Viking Window AS-i orgaanilisi lenduvaid aineid sisaldavate kemikaalide kulu aastas on kuni 16,885 tonni, seega ei ole keskkonnamõju eelhindamine vajalik.

Keskkonnamõju hindamise ja keskkonnajuhtimissüsteemi seaduse § 6 lg 1 ja lg 2 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ ei käsitlepuitdetailide saagimist, seetõttu ei ole keskkonnamõju eelhindamine vajalik.

Saasteallika asukohast ca 0,12 kilomeetri kaugusel loodekaares asub kaitstav loodusobjekt Mäo mõisa park (KLO1200505). Ei ole teada asjaolusid, mille esinemisel ohustaksid Viking Window AS-i saasteallikast alla lubatud piirväärtusi jäävad õhuheitmete kogused kaitsealuse objekti kaitse-eesmärke. Välisõhu saasteloaga kehtestatavaid loodusobjektidest tulenevaid piiranguid ei ole.

Välisõhu saasteluba nr L.ÕV/327196 antakse eritingimusega, mis kohustab saasteallika valdajat hindama oma heitkoguseid otseste mõõtmiste abil. Heitkoguste mõõtmine on vajalik isotsüanaatide suurimale piirväärtusele (SPV 50 mikrogrammi kuupmeetris) lähedase arvutusliku heitkoguse tõttu 46,717 mikrogrammi kuupmeetris (LHK projekti tabel nr 31 lk 58) tõttu.

Keskkonnaamet kohustab Viking Window AS-i välisõhukaitse seaduse § 89 lg 1 punkti 6 kohaselt kontrollima saasteallikast väljuvate gaaside koostist ja saasteainete heitkoguste suurust ning nende vastavust saasteloas sätestatud lubatud heitkogustele ning käesoleva seaduse alusel kehtestatud piirnormidele. Heitkoguste suurust saab määrata üksnes vastava akrediteeringuga labor otseste mõõtmiste abil.

Otseste mõõtmiste käigus tuleb mõõta VW4 tsehhi liimikambri ventilatsiooni väljalaskeava (saasteallika nr 20) isotsüanaatide õhku eralduvat kogust. Käitis peab mõõtmiste ajal töötama vähemalt 80%-lise võimsusega.

Keskkonnaameti järelepärimise kohaselt 30.12.2015 seisuga EKUKi laboril välisõhust isotsüanaatide mõõtmise võimekus puudub. Võttes arvesse käitise töötsükli omapära ja isotsüanaatide mõõtmist võimaldava labori puudumist, jätab Keskkonnaamet mõõtmistulemuste esitamise kuupäeva määramata, kuid kohustab käitist isotsüanaatide heitkoguse mõõtmist korraldama esimesel võimalusel. Käitis lisab asjakohase info oma aastaaruande märkuste lahtrisse. Mõõtmistulemused peab Keskkonnaametile esitama hiljemalt kaks nädalat pärast mõõtmistulemuste aruande saamist mõõtelaborilt. Keskkonnaamet soovib, et mõõtmistulemuste aruandes kajastatakse allolevas tabelis küsitud andmeid.

|  |  |
| --- | --- |
| Saasteallika nimetus |  |
| Saasteallika number kaardil (välisõhu saasteloa andmete alusel) |  |
| Proovivõtu koht (nimetus või kirjeldus) |  |
| Käitise töörežiim/koormus mõõtmiste ajal (%) |  |
| Kasutatud mõõtemetoodika |  |
| Proovivõttude ajaline kestus |  |
| Proovide arv \* |  |
| Proovivõtja nimi  |  |
| Proovivõtu kuupäev(ad)  |  |
| Väljuvate gaaside mahtkiirus  |  |
| Jrk nr | Aine nimetus | Mõõdetud heitkogus |
| mikrogrammi kuupmeetris | mikrogrammi sekundis | grammi sekundis | tonni aastas |
| 1. | Isotsüanaadid |  |  |  |

\*mõõtmistulemuste aruandes on vaja ära näidata kõikide proovidega saadud tulemused.

1. **OTSUSTUS**

Lähtudes eeltoodust ja tuginedes välisõhu kaitse seaduse § 70, Keskkonnaameti peadirektori käskkirja 08.05.2014 nr 1-4.1/14/242 Regioonide põhimääruse kinnitamine punktile 1 ning Haldusmenetluse seaduse § 64 lõikele 2 ja § tulenevalt Viking Window AS 13.11.2015 taotlusest ja korralduses esitatud kaalutlustest Keskkonnaameti peadirektori 08.05.2014 käskkirjale nr 1-4.1/14/242 “Regioonide põhimääruste kinnitamine” lisa 1 “Harju-Järva-Rapla regiooni põhimäärus” punktile 3.5.8

**o t s u s t a n:**

1. Anda Viking Window AS-le (registrikood 10179359) tähtajatu kehtivusega välisõhu saasteluba L.ÕV/327196.
2. Avalikustada Viking Window AS-le välisõhu saasteloa andmine ametlikus väljaandes Ametlikud Teadaanded.
3. Käesolev korraldus jõustub teatavakstegemisest.
4. Välisõhu saasteluba L.ÕV/327196 on kättesaadav internetipõhises andmekogus KLIS <https://eteenus.keskkonnaamet.ee/>.

Korraldust on võimalik vaidlustada halduskohtumenetluse seadustikus ning haldusmenetluse seaduses sätestatud korras, esitades 30 päeva jooksul korralduse teatavakstegemisest vaide loa andjale või kaebuse Tallinna Halduskohtusse.

*(allkirjastatud digitaalselt)*

Sulev Vare
juhataja
Harju-Järva-Rapla regioon

Saata: Viking Window AS, Paide Vallavalitsus, Keskkonnainspektsioon.

Marit Kivisild
välisõhu spetsialist

Harju-Järva-Rapla regioon